කෙසේ වුවද මේ තරගාවලියේ නිලූක සහභාගීවූ පළමු තරගයේදී ලෝක බැඩ්මින්ටන් ශ්‍රේණිගත කිරීමේ අංක 10 ස්ථානයේ සිටි ජපාන ක්‍රීඩකයා පරාජය කළද,21 වැනි ස්ථානයේ සිටි ඉන්දීය ක්‍රීඩකයාට පරාජයවීම අවාසනාවන්ත සිදුවීමකි.තරගයෙන් අනතුරුව මාධ්‍ය වෙත අදහස් දැක්වූ නිලූක පැවැසූවේ ශ්‍රී ලංකාව වෙනුවෙන් ජය ගෙන දීමට නොහැකිවීම පිළිබද තමා කනගාටුවට පත්වන බවය.“පළමු හා දෙවැනි තරග වට දෙකම මා හොදට කළා නමුත් තුන්වැනි වටයේ ලකුණු 5ක් ගත් පසුව මගේ එල්ලය වෙනස් වුණා.ඉවසීමෙන් ක්‍රීඩා කළා නම් මේ ප්‍රතිඵලය වෙනස් කර ගැනීමට හැකිව තිබුණා.තරගය එතැනින් ඉන්දීය ක්‍රීඩකයා දෙසට හැරවුණා ” නිලූක පැවැසීය.“නෙට් එක ළග ක්‍රීඩා කිරීමේදී ඉන්දීය ක්‍රීඩකයාට වඩා මා වේගවත්.මා වගේම ඔහුත් මේ තරගයේදී විශාල මහන්සියක් ගත්තා.මා ඔලිම්පික්වලට සූදානම් වුණේ වසරක් වැනි කෙටි කාලයකදීයි.නමුත් ඉන්දීය ක්‍රීඩකයා 2008 සිට මෙයට සූදානම් වුණා.මේ තරග දෙක මගේ බැඩ්මින්ටන් දිවියේ විශාල අත්දැකීමක්.මෙයින් පසුව අඩුපාඩුකම් මග හරවා ගෙන විශාල ජයක් ලැබීමට සැලසුම් කරනවා ”තමා පිළිබද බලාපොරොත්තුවෙන් සිටි සියලු ශ්‍රී ලාංකිකයන්ට ගෞරවය පුදකළ නිලූක මෙතෙක් ආ ගමනේදී අතදුන් ක්‍රීඩා ඇමැති මහින්දානන්ද අලුත්ගමගේ මහතාට,ඔලිම්පික් කමිටු සභාපති හේමසිරි ප්‍රනාන්දු මහතාට,බැඩ්මින්ටන් සංගමයට හා අනුග්‍රාහක මැක්ලරන්ස් ආයතනයේ සභාපති රොහාන් ද සිල්වා මහතාට සිය ස්තූතිය පුද කළේය.රෙෂිකා මූලික වටයෙන් ඉවතටපිහිනුම් මීටර් 100 නිදහස් ආර මූලික වටයේ තරගයට එක්වූ රෙෂිකා උඩුගම්පොල විනාඩි 1:04.93කින් තරගය නිම කිරීම ඊළග වටයට යෑමට ප්‍රමාණවත් නොවීය.